Վադիմ Տրապեզնիկով

Վադիմ Ալեքսանդրովիչ Տրապեզնիկով (, 1905, Մոսկվա - 1994, Մոսկվա), էլեկտրամեքենաշինության, ավտոմատիկայի և կառավարման պրոցեսների բնագավառների խորհրդային գիտնական։ ԽՍՀՄ ԳԱ ակադեմիկոս (1960, թղթ․ անդամ՝ 1953), սոցիալիստական աշխատանքի հերոս (1965)։ ԽՄԿԿ անդամ 1951 թվականից։ Ավարտել է Մոսկվայի բարձրագույն տեխնիկական ուսումնարանը (1928)։

Կենսագրություն 

1930-1941 թվականներին դասախոսել է Մոսկվայի էներգետիկական ինստիտուտում (1939 թվականից՝ պրոֆեսոր)։ 1941 թվականից աշխատում է Ավտոմատիկայի և հեռուստամեխանիկայի ինստիտուտում (այժմ՝ Կառավարման պրոբլեմների ինստ․), 1951 թվականից՝ տնօրեն։ 1954 թվականից՝ Մոսկվայի ֆիգիկա-տեխ․ ինստիտուտի ամբիոնի վարիչ, 1959 թվականից՝ ԽՍՀՄ ավտոմատ կառավարման ազգային կոմիտեի նախագահ, 1965—1982 թվականներին՝ ԽՍՀՄ գիտության և տեխնիկայի պետ․ կոմիտեի նախագահի առաշին տեղակալ։ Հիմնական աշխատությունները վերաբերում են էլեկտրական մեքենաների և տրանսֆորմատորների հաշվարկի, ավտոմատ կարգավորման համակարգերի մոդելավորման մեթոդներին, գիտա-տեխնիկական առաջընթացի էկոնոմիկային։ Տրապեզնիկովը մասնակցել է ԽՍՀՄ-ում առաջին էլեկտրոնային մոդելավորվող տեղակայանքների ստեղծման աշխատանքներին։ Հունգարիայի և Չեխոսլովակիայի ԳԱ պատվավոր անդամ։ ԽՍՀՄ պետական մրցանակ (1951)։ Պարգևատրվել է Լենինի 2 շքանշանով։

Ծանոթագրություններ 

Ռուս գիտնականներ
Խորհրդային մեխանիկներ
ԽՍՀՄ ԳԱ ակադեմիկոսներ
ԽՍՀՄ ԳԱ իսկական անդամներ
Խորհրդային գիտնականներ
ԽՄԿԿ անդամներ
Տեխնիկական գիտությունների դոկտորներ
Խորհրդային ճարտարագետներ
Մոսկվայի պետական տեխնիկական համալսարանի շրջանավարտներ
Ռուսաստանի ԳԱ իսկական անդամներ